I Skandinavia er tølt mest utbredt blant islandshester, men kan også utføres av en rekke andre hesteraser, deriblant Tennessee Walking Horse, Missouri Fox Trotter, Paso Fino, Peruvian Paso, amerikansk varmblodstraver, Rocky Mountain Horse, American Saddlebred, Morgan, mfl. I senere tid har også DMRT3-genet blitt observert i norsk kaldblodstraver, samt enkelte individer av lyngshest, som deler opphav med islandshesten, men gangarten anses ikke som attraktiv innen rasen. Standarden for gangarten varierer, og har til dels forskjellige navn mellom raseforbundene. Eksempelvis kalles gangarten i Tennessee Walking Horse-miljøet, blant Saddlebreds og simpelthen (engelsk for "gangart") i en del andre raserforbund. Noen raser, som Missouri Foxtrotter og Paso Fino har i tillegg til tølt en firtaktig gangart uten svev, som faller innenfor samme gangartskategori, og har tilnærmet samme ridefølelse, men altså annerledes rekkefølge på fotfallene.